Расповед пра адметнасці гэтай старонкі нашага краю Аксана Вечар павяла разам з мясцовымі жыхарамі, якія засведчылі, што раннія матэрыялы ў знойдзеных гістарычных дакументах пра вёску адносяцца да XVI стагоддзя. Але калі ў тыя часы вёска згадваецца як адзін з цэнтраў рэфарматарскага руху, то трэба меркаваць, што ўзнікла яна значна раней. У канцы 1812 года праз Ашмянскі павет прайшлі рускія войскі. Казакі атамана Платава без бою занялі Мураваную Ашмянку, атрад французаў здаўся ў палон. Лагер атамана размясціўся на правым беразе Ашмянкі, побач з дарогай на Тургелі. Зараз на тым месцы стаіць сцяной лес пад назвай Платы.